[pic] | EUROOPAN YHTEISÖJEN KOMISSIO |

Bryssel 5.6.2009

KOM(2009) 264 lopullinen

2006/0006 (COD)

KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta:

EUROOPAN PARLAMENTIN JA NEUVOSTON ASETUS sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä

KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla

2006/0006 (COD)

KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta:

EUROOPAN PARLAMENTIN JA NEUVOSTON ASETUS sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä

1. Johdanto

EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio antaa jäljempänä lausuntonsa parlamentin hyväksymistä kahdeksasta tarkistuksesta.

2. Tausta

Päivä, jona ehdotus on toimitettu Euroopan parlamentille ja neuvostolle (asiakirja KOM(2006) 16 lopullinen – 2006/0006(COD)): | 31. tammikuuta 2006 |

Päivä, jona Euroopan talous- ja sosiaalikomitea on antanut lausuntonsa: | 26. lokakuuta 2006 |

Päivä, jona Euroopan parlamentti on antanut lausuntonsa ensimmäisessä käsittelyssä: | 9. heinäkuuta 2008 |

Päivä, jona muutettu ehdotus on toimitettu: | 15. lokakuuta 2008 |

Päivä, jona yhteinen kanta on vahvistettu: | 17. joulukuuta 2008 |

Päivä, jona komissio on antanut tiedonantonsa: | 7. tammikuuta 2009 |

Päivä, jona Euroopan parlamentti on antanut lausuntonsa toisessa käsittelyssä: | 22. huhtikuuta 2009 |

3. Ehdotuksen tarkoitus

Ehdotuksen tavoitteena on saattaa päätökseen sosiaaliturvajärjestelmien yhteensovittamista koskevien voimassa olevien sääntöjen uudenaikaistaminen ja korvata nykyinen täytäntöönpanoasetus[1].

Siinä on tarkoitus määritellä perusasetuksen (EY) N:o 883/2004[2] säännöksiä koskevat täytäntöönpanomenettelyt asiaan liittyvien tahojen eli vakuutettujen, heidän työnantajiensa, sosiaaliturvalaitosten sekä jäsenvaltioiden toimivaltaisten viranomaisten osalta. Ehdotuksella pyritään yksinkertaistamaan ja selkeyttämään nykyisiä menettelyjä. Ehdotuksella myös selvennetään eri osapuolten oikeuksia ja velvollisuuksia. Uudet säännöt vahvistavat yhteistyötä laitosten välillä ja edistävät avoimuutta ja keskinäistä luottamusta. Tätä vahvistettua yhteistyötä tuetaan uudella sähköisellä tietojenvaihtojärjestelmällä jäsenvaltioiden välillä, mikä parantaa tehokkuutta ja tarkkuutta.

4. Komission lausunto Euroopan parlamentin ehdottamista tarkistuksista

4.1. Komission hyväksymät tarkistukset

Komissio hyväksyy kaikki kahdeksan parlamentin tekemää tarkistusta. Kyseisistä kahdeksasta tarkistuksesta sovittiin parlamentin ja neuvoston välisen epävirallisen yhteydenpidon jälkeen tarkoituksena päästä sopimukseen toisessa käsittelyssä. Tarkistukset ovat luonteeltaan teknisiä, ja niillä pyritään erityisesti varmistamaan, että asianomaiset henkilöt saavat oikea-aikaisesti vastauksen pyyntöihinsä toimivaltaiselta laitokselta sekä asianmukaista tiedotusta, mukaan luettuna opastusta hallinnollisissa menettelyissä.

5. Päätelmä

Komissio muuttaa ehdotustaan EY:n perustamissopimuksen 250 artiklan 2 kohdan nojalla edellä esitetyllä tavalla.

[1] Neuvoston asetus (ETY) N:o 574/72, annettu 21. maaliskuuta 1972, sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 täytäntöönpanomenettelystä (EYVL L 74, 27.3.1972, s. 1).

[2] EUVL L 166, 30.4.2004, oikaistu versio EUVL L 200, 7.6.2004, s. 1.